Paradisea liliastrum

Paradisea liliastrum er en flerårig urt med jordstengel i aspargesfamilien.

Planten blir 20–60 cm høy. Bladene er grunnstilte, linjeformede og 12–40 cm lange. Det er seks blomsterdekkblad og seks pollenbærere. De hvite, duftende blomstene sitter i en ensidig klase med 2–10 blomster. Frukten er en kapsel med svarte frø. Arten vokser på næringsrike fjellenger i en høyde på 1050–2400 moh. Den er utbredt i Pyreneene, Appenninene og de sørlige Alpene.

Paradisea liliastrum dyrkes av og til i hager. Den er hardfør (herdighetssone 7) og klarer seg godt i Nord-Norge og i innlandsstrøk som Valdres. Det finnes flere kultivarer som er høyere og har større blomster, og det er også en kultivar 'Flore Pleno' med fylte blomster.

Kilder

Eksterne lenker 

 

Agavoideae